Rikunarita-ORG/Wikinium huggingface dataset:
# వాయు పురాణము

**వాయు పురాణము**, శైవ పురాణము, dedicated to వాయువు (the wind), ఇందులో 24,000 శ్లోకములు ఉన్నాయి. ఈ పురాణము నాలుగు (పాదములుగ విభజించబడింది.

* ప్రక్రియ
* ఉపోద్ఘాత
* అనుసంగ
* ఉపసంహర

బాణభట్టు తన రచనలైన కాదంబరి, హర్షచరిత్ర ఈ వాయు పురాణాన్ని గురించి ప్రస్తావించాడు. హర్ష చరిత్రలో ఈ గ్రంథం తన స్వగ్రామంలో తనకు చదివి వినిపించినట్లు చెప్పాడు..

పర్షియన్ యాత్రికుడు అలె బెరూని కూడా తన రచనలో అష్టాదశ పురాణాల గురించి ప్రస్తావించాడు. అందులో వాయుపురాణం సా.శ. 600 కు పూర్వనుంచే అత్యంత పవిత్రమైన గ్రంథంగా లెక్కించబడేదని తెలియజేశాడు..

ఈ పురాణంలో విశ్వం సృష్టి, పునఃసృష్టి, కాలాన్ని లెక్కించడం, అగ్ని, వరుణాది దేవతల మూలాల్ని, అత్రి, భృగు, అంగీరసాది ఋషుల వంశ మూలాలు, వారి వారసులు, దైత్యులు, రాక్షసులు, గంధర్వులు, పితృదేవతలు మొదలగు వారి మూలాలు, పశుపక్ష్యాదుల, పలు రాజ వంశీకుల వంశ వృ‍క్షాలు మొదలైన వాటిని గురించి వివరించబడి ఉంది.

## మూలాలు
# 1825

**1825** గ్రెగోరియన్‌ కాలెండరు యొక్క మామూలు సంవత్సరము.

|  |  |
| --- | --- |
| **సంవత్సరాలు:** | 1822 1823 1824 - 1825 - 1826 1827 1828
 |
| **దశాబ్దాలు:** | 1800లు 1810లు - **1820లు** - 1830లు 1840లు
 |
| **శతాబ్దాలు:** | 18 వ శతాబ్దం - **19 వ శతాబ్దం** - 20 వ శతాబ్దం
 |

## సంఘటనలు

* మార్చి 1: 1924 నాటి ఆంగ్లో డచ్చి ఒప్పందం ప్రకారం భారతదేశం లోని డచ్చి స్థావరాలన్నీ బ్రిటిషు వారి వశమై, డచ్చి వారి ఉనికి లేకుండా పోయింది.
* జూలై 18: బ్రెజిల్ నుండి ఉరుగ్వే విడిపోయింది.
* ఆగస్టు 6: బొలీవియా, స్పెయిన్ నుండి స్వాతంత్ర్యం సాధించుకుంది.
* ఆగస్టు 18: గ్రెగర్ మెక్‌గ్రెగర్ అనే స్కాటిష్ సాహసికుడు అసలు ఉనికిలోనే లేని "పొయాయిస్" అనే దేశానికి, లండను లోని థామస్ జెంకిన్స్ అండ్ కంఫెనీ బ్యాంకు ద్వారా 3 లక్షల పౌండ్ల ఋణాన్ని మంజూరు చేసాడు. దీంతో ప్రపంచపు మొట్టమొదటి స్టాక్ మార్కెట్ పతనం జరిగింది. లండన్‌లో 6 బ్యాంకులు, మిగతా ఇంగ్లాండులోమరో 60 బ్యాంకులూ మూత పడ్డాయి.
* సెప్టెంబరు 27: ప్రపంచపు తొట్తతొలి ఆధునిక రైల్వే ఇంగ్లాండులో మొదలైంది
* డిసెంబరు 26: రష్యా చక్రవర్తిగా నికోలస్ 1 గద్దెనెక్కడాన్ని నిరసిస్తూ రష్యా సైన్యం లోని కొందరు అధికారులు సెంట్ పీటర్స్ బర్గ్ లో తిరుగుబాటు చేసారు. ప్రభుత్వం దాన్ని అణచివేసింది.
* తేదీ తెలియదు: భీమిలి రేవు పట్టణం బ్రిటిషు ‌వారి వశమైంది.
* తేదీ తెలియదు: బీజింగ్‌ను త్రోసిరాజని లండన్, ప్రపంచపు అతిపెద్ద నగరమైంది.
* తేదీ తెలియదు: లండన్‌లో గుర్రాలు లాగే బస్సులను ప్రవేశపెట్టారు
* తేదీ తెలియదు: మిన్హ్ మాంగ్, వియత్నాంలో క్రైస్తవం బోధించడాన్ని నిషేధించాడు.

## జననాలు

దాదాభాయ్ నౌరోజీ, 1892
* మే 19: నానా సాహెబ్, పీష్వా రెండో బాజీరావు దత్తపుత్రుడు (మ. 1859)
* సెప్టెంబర్ 4: దాదాభాయి నౌరోజీ, భారత జాతీయ నాయకుడు. (మ.1917)

## మరణాలు

* ఫ్రాన్సుకు చెందిన పియరి చార్లెస్ లీ ఎన్పేంట్ ప్రసిద్ధి పొందిన సివిల్ ఇంజనీరు, ఆర్కిటెక్ట్. (వాషింగ్టన్ డి.సి. లోని వీధులను ప్రణాళిక ప్రకారం అత్యంత మనోహరంగా రూపు దిద్దిన వాడు) (జ.1754)

## పురస్కారాలు

## మూలాలు
# మేయర్

నగర పాలక సంస్థలకు, పట్టణ పురపాలక సంఘాలకు ఎన్నికలు ముగిసిన తదుపరి, ఏర్పాటు చేసిన మొట్టమొదటి సమావేశంలో, కౌన్సిల్ సభ్యులుగా ఎన్నికైన వారు, వారిలోని ఒకరిని అధ్యక్షుడుగా ఎన్నుకున్నవారిని మేయర్ లేదా నగర మేయర్ అంటారు. అలాగే మరొకరిని ఉపాధ్యక్షుడుగా ఎన్నుకున్నవారిని డిప్యూటీ మేయర్ అంటారు. మొదటి గ్రేడు హైదరాబాద్ , విశాఖపట్నం (గ్రేటరు హోదా కలిగిన) లాంటి నగరపాలక సంస్థకు ఎన్నుకొనబడిన బడిన వ్యక్తిని నగరాధ్యక్షుడు లేదా నగర్ మేయరు అని, అలాగే మొదటి శ్రేణి పట్టణాలకు ఎన్నుకొనబడిన వ్యక్తిని పురపాలక అధ్యక్షుడు లేదా పట్టణ మేయర్ అని అంటారు.

అనేక దేశాల్లో, నగరం లేదా పట్టణం వంటి పురపాలక సంఘ ప్రభుత్వంలో మేయర్ అత్యున్నత స్థాయి అధికారి. ప్రపంచవ్యాప్తంగా, మేయర్ అధికారాలు, బాధ్యతలకు సంబంధించి స్థానిక చట్టాలు, పద్దతులలో విస్తృత వ్యత్యాసాలు ఉన్నాయి. ఎంచుకున్న వ్యవస్థపై ఆధారపడి, మేయర్ మునిసిపల్ ప్రభుత్వం ముఖ్య కార్యనిర్వాహక అధికారి కావచ్చు, తక్కువ లేదా స్వతంత్ర శక్తి లేని బహుళ-సభ్య పాలకమండలికి అధ్యక్షత వహించవచ్చు, లేదా పూర్తిగా ఉత్సవ పాత్రను పోషించవచ్చు. మేయర్ విధులు, బాధ్యతలు పురపాలస సంఘ మేనేజర్లు, ఉద్యోగులను నియమించడం, పర్యవేక్షించడం, నియోజకవర్గాలకు ప్రాథమిక ప్రభుత్వ సేవలను అందించడం, మునిసిపల్ పాలక మండలి (లేదా రాష్ట్ర, ప్రాదేశిక లేదా జాతీయ పాలకమండలిచే తప్పనిసరి) ఆమోదించిన చట్టాలు, శాసనాలను అమలు చేయడం. మేయర్‌ని ఎంపిక చేసుకునే ఎంపికలలో ప్రజలచే ప్రత్యక్ష ఎన్నిక లేదా ఎన్నికైన పాలక మండలి లేదా బోర్డు ద్వారా ఎంపిక ఉంటుంది.

మేయర్ అనే పదం మిలిటరీ ర్యాంక్ ఆఫ్ మేజర్‌తో భాషా మూలాన్ని పంచుకుంటుంది, రెండూ చివరికి ఫ్రెంచ్ మేజర్ నుండి ఉద్భవించాయి.

## మేయర్ అధికారాలు, విధులు

మేయర్ ఈ క్రింది అధికారాలు కలిగి ఉంటాడు.

* కార్పోరేషన్ ప్రతి సమావేశంనకు అధ్యక్షత వహించే అధికారం ఉంది.
* పదవిరీత్యా ప్రతి స్థాయీ సంఘం అధ్యక్షులుగా వ్యవహరిస్తాడు.
* కార్పోరేషన్ ఎన్నికల జరిగిన తరువాత జరిగే మొదటి సమావేశం మినహా మిగిలిన అన్ని సమావేశంలకు సమయం,తేది,రోజు అటువంటి అంశాలను నిర్ణయించే అధికారం మేయరుకు ఉంది.
* సభలో చర్చకు వచ్చు విషయాలకు (అజండా) మేయరు అంగీకారం ఉండాలి.
* సమావేశాలను నియంత్రించే అధికారం ఉంది.
* సమావేశాలలో సభ్యుడు ప్రవర్తన పూర్తిగా క్రమరహితంగా ఉన్నదని భావించిన పక్షంలో,వెంటనే ఆ సభ్యుడును కార్పోరేషన్ సమావేశం నుండి బయటకు వెళ్లమని సూచించవచ్చు.
* ఎవరరైనా సభ్యుడు 15 రోజుల వ్యవధిలో రెండుసార్లు ఆ విధంగా సమావేశం నుండి బహిష్కరించబడితే,ఆ సభ్యుడిని 15 రోజుల వ్యవధికి మించకుండా కార్పోరేషన్ సమావేశాలకు హాజరు కాకుండా సస్పెండ్ చేయవచ్చు.
* సస్పెండ్ చేయబడిన సభ్యుడు అందుకు తగిన క్షమాపణ కోరుతూ పత్రం సమర్పించిన పక్షంలో, మేయర్ సంతృప్తి చెందినట్లయితే, సస్పెండ్ చేసిన కాలవ్యవధిని తగ్గించే అధికారం మేయరుకు ఉంది.
* సమావేశాలలో తీవ్రమైన క్రమరాహిత్యం ఏర్పడిన సందర్బంలో మేయర్ సమావేశాన్ని మూడు రోజులకు మించకుండా నిలుపుదల చేయవచ్చు.
* ఒక కార్పోరేషన్ సభ్యునిగా మేయర్ అన్ని హక్కులు కలిగి ఉంటాడు.కార్పోరేషన్ సభ్యునిగా విశిష్టమైన ప్రత్యేక హక్కులు కలిగి ఉండి, కార్పోరేషన్ సమావేశాలన్నింటిలోనూ ఓటు వేసే అర్హతను కలిగి ఉంటాడు.
* బడ్జెట్ లభ్యతనుబట్టి,మేయర్ 50,000/- వరకు అత్యవసరమైన పనుల నిమిత్తం గ్రాంటు మంజూరు చేయవచ్చును.
* కార్పోరేషన్ కార్యాలయ సిబ్బంది అనగా ఇంటర్నల్ స్టాపు బదిలీల విషయంలో కమీషనరు, మేయరును సంప్రదించాలి.

## ఇవి కూడా చూడండి

* డిప్యూటీ మేయర్
* భారతదేశపు నగరపాలక సంస్థ
* హైదరాబాద్ మేయర్

## మూలాలు

## వెలుపలి లంకెలు
# తోక

తేలు తోక
**తోక** లేదా **వాలము** లేదా **పుచ్ఛం** (Tail) జంతువుల వీపు క్రింది వైపునుంచి వేలాడే పొడవైన శరీర భాగము. ఇది మొండేనికి అనుబంధంగా వంగే గుణం కలిగినవుంటుంది. ఇది మనుషులలో ఒక అవశేషావయవముగా మాత్రమే ఉన్నది. ఇది క్షీరదాలు, పక్షులలో త్రికము, అనుత్రికము లకు అనుసంధానంగా ఉంటుంది. తోకలు ప్రాథమికంగా సకశేరుకాల లక్షణమైనా, తేలు వంటి కొన్ని అకశేరుకాలలో కూడా ఇది కనిపిస్తుంది.

## ఉపయోగాలు

పురివిప్పిన అందమైన నెమలి తోక.
* జంతువులు తోకను వివిధ పనుల కోసం ఉపయోగిస్తాయి. నీటిలో జీవించే చేపలు మొదలైన జీవులు తోక సహాయంతో ఈదుతాయి.
* చాలా జంతువులు తమ పొడవైన తోకతో ఈగల్ని ఇతర కీటకాలను తోకతో తోలుకుంటాయి.
* కొన్ని జాతుల పిల్లులు, కంగారు తమ తోకను గెంతుతున్నప్పుడు బాలన్సింగ్ కోసం ఉపయోగిస్తాయి.
* కొన్ని రకాల కోతులు, అపోసమ్ లు తోకతో చెట్టు కొమ్మలను పట్టుకొని ఒక చెట్టు మీద నుండి మరొక చెట్టు మీదకు దూకుతాయి.
* కొన్ని జంతువులు తోకతో సంకేతాలనిస్తాయి. కొన్ని జింక జాతులు తోక లోపలివైపు తెల్లని భాగాన్ని చూపిస్తూ పొంచివున్న ప్రమాదాన్ని ఇతరులకు తెలియజేస్తాయి. చాలా కుక్కలు తోకను రకరకాలుగా కదిలిస్తూ వాటి అనుభూతుల్ని (emotion) తెలుపుతాయి.
* తేలు వంటి కొన్ని జీవులలో ఆత్మరక్షణ కోసం తోకలో విషాన్ని కలిగివుంటాయి.
* కొన్ని జాతుల బల్లులు వాటి తోకను విడిచిపెట్టి శత్రువులను మభ్యపెట్టి పారిపోతాయి.
* పక్షులు తోకలో ఉండే ఈకల్ని ఎగిరిన తర్వాత బాలన్సింగ్ కోసం, మార్గాన్ని మార్చుకోవడానికి ఉపయోగిస్తాయి.
* నెమలి వంటి కొన్నిఆడ పక్షులు మగపక్షుల్ని ఆకర్షించడానికి వాటి రంగురంగుల తోకల్ని చూపించి నాట్యం చేస్తాయి.
* లకుముకి పిట్ట, వడ్రంగి పిట్టలు తోకలోని ఈకల్ని చెట్టు కాండాన్ని గట్టిగా పట్టుకోవడానికి ఉపయోగిస్తాయి.

## మనిషి తోక

మానవ పిండాలకు తోక ఉంటుంది, అది పిండం పరిమాణంలో ఆరవ వంతు ఉంటుంది. పిండం పిండంగా అభివృద్ధి చెందుతున్నప్పుడు, తోక పెరుగుతున్న శరీరం ద్వారా గ్రహించబడుతుంది. అభివృద్ధి తోక మానవ వెస్టిజియల్ నిర్మాణం. అరుదుగా, ఒక పిల్లవాడు "మృదువైన తోక" తో జన్మించాడు, ఇందులో వెన్నుపూసలు లేవు, కానీ రక్త నాళాలు, కండరాలు నరాలు మాత్రమే ఉన్నాయి, అయినప్పటికీ మృదులాస్థి లేదా ఐదు వెన్నుపూస వరకు తోకలు ఉన్న చాలా తక్కువ డాక్యుమెంట్ కేసులు ఉన్నాయి. ఆధునిక విధానాలు వైద్యులు డెలివరీ వద్ద తోకను తొలగించడానికి అనుమతిస్తాయి. ఈ తోకలలో కొన్ని నిజానికి సాక్రోకోసైజియల్ టెరాటోమాస్ కావచ్చు. రికార్డులో పొడవైన మానవ తోక 229 మిమీ (9 అంగుళాలు) కొలిచిన ఫ్రెంచ్ ఇండోచైనాలో నివసించే పన్నెండు సంవత్సరాల బాలుడికి చెందినది. భారతదేశంలోని పశ్చిమ బెంగాల్‌లో నివసిస్తున్న చంద్ర ఓరం అనే వ్యక్తి తన 13 అంగుళాల (330 మీ.) తోక కారణంగా పేరు పొందాడు. ఇది నిజమైన తోక అని నమ్ముతారు, అయితే, స్పినా బిఫిడా కేసు.

మానవులకు పెల్విస్‌తో జతచేయబడిన తోక ఎముక (కోకిక్స్) ఉంటుంది, అదే స్థలంలో ఇతర క్షీరదాలకు తోకలు ఉంటాయి. తోక ఎముక వెన్నుపూస కాలమ్ దిగువన ఫ్యూజ్డ్ వెన్నుపూసతో ఏర్పడుతుంది, సాధారణంగా నాలుగు. ఇది బాహ్యంగా పొడుచుకు రాదు, కానీ శరీర నిర్మాణ సంబంధమైన ప్రయోజనాన్ని కలిగి ఉంటుంది: గ్లూటియస్ మాగ్జిమస్ వంటి కండరాలకు అటాచ్మెంట్ అందిస్తుంది.

## ఇవి కూడా చూడండి

* Rump (croup)

## మూలాలు
# మిశ్రమ లోహము

ఎడమ నుంచి కుడికి: మూడు మిశ్రమ లోహాలు ( బెరీలియం కాపర్, ఇంకోనెల్, స్టీల్) మూడు స్వచ్ఛమైన లోహాలు (టైటానియం, అల్యూమినియం, మెగ్నీషియం)
**మిశ్రమ లోహము** (ఆంగ్లం: alloy) అంటే పలు రకాలైన రసాయనిక మూలకాల మిశ్రమం. ఇందులో తప్పనిసరిగా ఒక లోహం ఉంటుంది. ఇతర రసాయనిక సమ్మేళనాలతో పోలిస్తే మిశ్రమ లోహంలో అందులో కలుపబడిన లోహం విద్యుత్ వాహకత, మృదుత్వం, అపారదర్శకత, ప్రకాశం లాంటి గుణగణాలన్నీ అట్టే ఉంటాయి.

మిశ్రమ లోహాలను లోహ బంధాల పై ఆధారపడి నిర్వచించవచ్చు. ఎర్ర బంగారం (బంగారం, రాగి మిశ్రమం), తెల్ల బంగారం (వెండి, బంగారం మిశ్రమం), ఇత్తడి, కంచు లాంటివి మిశ్రమ లోహాలకు కొన్ని ఉదాహరణలు.

మిశ్రమ లోహాలను రోజువారీ వాడకంలో వివిధ రంగాల్లో ఉపయోగిస్తారు. ఉక్కు మిశ్రమాలను భవనాల్లో, వాహనాల్లో, శస్త్రచికిత్స పరికరాల్లో వాడతారు. టైటానియం మిశ్రమ లోహాలను విమాన పరిశ్రమలో ఉపయోగిస్తారు.

## సిద్ధాంతం

మిశ్రమ లోహాన్ని తయారు చేయడంలో భాగంగా ఒకటి లేదా అంతకంటే ఎక్కువ ఇతర మూలకాలతో లోహాన్ని కలపుతారు. అత్యంత సాధారణ, పురాతన మిశ్రమ ప్రక్రియ అనేది మూల లోహాన్ని దాని ద్రవీభవన స్థానం దాటి వేడి చేసి, ఆపై ద్రావణాలను కరిగిన ద్రవంలోకి కరిగించడం ద్వారా నిర్వహించబడుతుంది. ఇది ద్రావణం యొక్క ద్రవీభవన స్థానం కంటే చాలా ఎక్కువగా ఉన్నప్పటికీ సాధ్యమవుతుంది. ఉదాహరణకు ద్రవ స్థితిలో ఉన్న టైటానియం చాలా లోహాలు, మూలకాలను కరిగించే సామర్థ్యం ఉన్న చాలా బలమైన ద్రావకం. అదనంగా, ఇది ఆక్సిజన్ వంటి వాయువులను తక్షణమే గ్రహిస్తుంది. నైట్రోజన్ సమక్షంలో దహనం చేస్తుంది. ఈ ప్రక్రియ జరిగేటపుడు ఉపరితలం నుండి వేరే మూలకాలతో కలుషితమయ్యే అవకాశం ఉంది కాబట్టి వాక్యూమ్ ఇండక్షన్-హీటింగ్, ప్రత్యేకమైన, వాటర్-కూల్డ్, కాపర్ క్రూసిబుల్లలో కరిగించాలి.

## చరిత్రలో ఉదాహరణలు

ఇనుము సాధారణంగా భూమిలో ఇనుప ధాతువుగా లభ్యమవుతుంది. గ్రీన్లాండ్‌లోని స్థానికంగా లభించే ఇనుము నిక్షేపాలను ఇన్యూట్ ప్రజలు ఉపయోగించారు. స్వాభావికంగా లభించే రాగి, వెండి, బంగారం, ప్లాటినంతో పాటు ప్రపంచవ్యాప్తంగా దొరుకుతున్నాయి. వీటిని కొత్తరాతియుగం కాలం నుండి ఉపకరణాలు, నగలు, ఇతర వస్తువులను తయారు చేయడానికి ఉపయోగించారు. 1903 లో రైట్ సోదరులు తేలికైన అల్యూమినియం మిశ్రమ లోహాన్ని ఉపయోగించి మొదటిసారిగా విమానం తయారు చేశారు.

## మూలాలు

## ఆధార గ్రంథాలు

* Buchwald, Vagn Fabritius (2005). *Iron and steel in ancient times*. Det Kongelige Danske Videnskabernes Selskab. ISBN 978-87-7304-308-0.
# ఏథెన్స్

ఎథీనా శిల్పం, ఏథెన్స్ నగర ప్రధాన దేవత.
**ఏథెన్స్** (ఆంగ్లం : **Athens**) (*ఎథీనా*), గ్రీసు (పాత పేరు గ్రీకు) దేశపు రాజధాని, పెద్ద నగరం. దీని చరిత్ర దాదాపు 3,400 సంవత్సరాల పురాతనమైనది. ప్రపంచంలోని అతి పురాతనమైన నగరాలలో ఒకటి. గ్రీకు దేవత ఎథీనా పేరుమీద ఈ నగరం ఏర్పడింది.

దీని జనాభా 2001 గణాంకాల ప్రకారం 745,514 (పరిపాలనా విభాగ ప్రాంతం), 39 చ.కి.మీ. విస్తీర్ణం కలిగివున్నది. దీని అర్బన్ ప్రాంతం విస్తీర్ణం పరిపాలనా విభాగం కంటే చాలా ఎక్కువ ఉండి, జనాభా 3,130,841 (2001) ఉంది, విస్తీర్ణం 412 చ.కి.మీ. యూరోపియన్ యూనియన్ లోని అధిక జనాభా గల నగరాలలో ఏడవ స్థానంలో ఉంది. ఈ నగరం ఒక కాస్మోపాలిటన్ నగరం, ఆర్థిక, పారిశ్రామిక, రాజకీయ, సాంస్కృతిక కేంద్రం. వేగంగా అభివృద్ధి చెందుతూ యూరోపియన్ యూనియన్ లోనే ప్రముఖ వాణిజ్య కేంద్రంగా మారే దిశకు పయనిస్తూంది. 2008 ప్రపంచంలో కోనుగోలు శక్తి గల దేశాల జాబితాలో 32వ స్థానంలో ఉంది. ఖరీదైన నగరాల జాబితాలో 25వ స్థానంలో ఉంది.

క్లాసికల్ ఏథెన్స్ ఒక శక్తిమంతమైన నగర రాజ్యం. విజ్ఞాన, కళా, తత్వ రంగాల కేంద్రం, ప్లాటో పుట్టినిల్లు, ప్లాటోనిక్ అకాడమీ గల నగరం, అరిస్టాటిల్ యొక్క లైసియం గల నగరం. ఏథెన్స్ నగరం సోక్రటీసు, పెరిక్లస్, సోఫోక్లిస్, ప్రపంచ ప్రసిద్ధిగాంచిన ఎందరో తత్వవేత్తల పుట్టినిల్లు. దీనికి నాగరికతలుయ్యాల అనే ఘనమైన పేరునూ, ప్రజాస్వామ్యం పుట్టిన ప్రదేశంగానూ పేరు గలదు.

ఏథెన్స్ నగర దృశ్యం, అరియోపాగస్ నుండి.

## సోదర నగరాలు

ఏథెన్స్ నగరం క్రింది సోదర నగరాలు కలిగి వున్నది:

|  |  |  |
| --- | --- | --- |
| * ఏథెన్స్, జార్జియా, యునైటే స్టేట్స్ (1973)
* బార్సెలోనా, స్పెయిన్ (1999)
* బీజింగ్, చైనా (2005)
* బీరూట్, లెబనాన్
* బెత్లెహామ్, పాలస్తీనా ప్రాంతాలు (1986)
* బుచారెస్ట్, రొమేనియా
* చికాగో, ఇల్లినాయిస్, యునైటెడ్ స్టేట్స్ (1997)
* కలుజ్-నపోకా, రొమేనియా
* కుస్కో, పెరూ (1991)
* ఇస్తాంబుల్, టర్కీ
* కీవ్, ఉక్రెయిన్
* లిస్బన్, పోర్చుగల్
 | * లజుబ్‌ల్‌జానా, స్లొవేనియా
* లాస్ ఏంజిలిస్, యునైటెడ్ స్టేట్స్ (1984)
* మాస్కో, రష్యా
* నేపుల్స్, ఇటలీ
* నికోసియా, సైప్రస్ (1988)
* సాంటియాగో డే కాలి, కొలంబియా
* సియోల్, దక్షిణ కొరియా (2006)
* సోఫియా, బల్గేరియా
* టిరానా, అల్బేనియా
* వార్సా, పోలెండ్
* వాషింగ్టన్, యునైటెడ్ స్టేట్స్ (2000)
* జియాన్, చైనా
* యెరావాన్, ఆర్మేనియా (1993)
 | సహకారము* బెల్‌గ్రేడ్, సెర్బియా (1966)
* పారిస్, ఫ్రాన్స్ (2000)
 |

## ఇవీ చూడండి

* హెలెనిక్ నాగరికత
* గ్రీసులోని సంగ్రహాలయాల జాబితా

## మూలాలు

## బయటి లింకులు

* ఏథెన్స్ నగర అధికారిక వెబ్-సైట్
* breathtaking Athens - The city of Athens official visitors' website
* Archaeology of the City of Athens
* Athenian Owl coins
* Athens contemporary architecture and suggested walking routes
* Athens Convention Bureau's official website
* Athens in 421 BC
* ఏథెన్స్ చరిత్ర - ఆన్‌లైన్ Archived 2008-04-15 at the Wayback Machine
# కాథలిక్ చర్చి

**కాథలిక్ చర్చి** లేదా **రోమన్ కాథలిక్ చర్చి** అనేది ప్రపంచంలో అత్యంత పెద్దదైన చర్చి. ఇందులో 2024 నాటికి సుమారు 140 కోట్ల బాప్టిజం స్వీకరించిన సభ్యులు ఉన్నారు. ఇది ప్రపంచంలో అత్యంత పురాతనమైనది, అతి పెద్దది అయిన అంతర్జాతీయ మత సంస్థ. పాశ్చాత్య నాగరికత చరిత్రలోనూ, అభివృద్ధిలోనూ ఇది కీలక పాత్ర పోషించింది. దీనికింద ప్రపంచ వ్యాప్తంగా లాటిన్ చర్చి, ఈస్టర్న్ కాథలిక్ చర్చి, ఇంకా పలు చర్చిలు వ్యవస్థీకృతమై ఉన్నాయి. రోమ్ బిషప్ అయిన పోప్ ఈ చర్చికి ప్రధాన పాస్టర్. దీని ప్రధాన కార్యలయం వాటికన్ నగరంలో ఉంటుంది. వాటికన్ నగరం ఇటలీలోని రోమ్ నగరం లోపలే ఉన్న స్వతంత్ర దేశం. పోప్ ఈ దేశానికి అధినేత.

కాథలిక్ చర్చి ఏసు క్రీస్తు స్థాపించిన అసలైన చర్చి తమదే అని బోధిస్తుంది. అపొస్తలుల అసలైన వారసులు బిషప్పులే అని, ఏసు క్రీస్తు ప్రతిపాదించిన ప్రథముడు సెయింట్ పీటర్ వారసుడి స్థానం పోప్ కే దక్కుతుందని చెబుతారు. ఇది అపొస్తలులు బోధించిన అసలైన క్రైస్తవ విశ్వాసాన్ని ఆచరిస్తుంది. చర్చి మెజిస్టీరియం ద్వారా ప్రామాణికంగా వివరించబడిన గ్రంథం, పవిత్ర సంప్రదాయం ద్వారా విశ్వాసాన్ని తప్పుపట్టకుండా కాపాడుతుంది.

## మూలాలు